Rikunarita-ORG/Wikinium huggingface dataset:
# Paritet kupovne moći

BDP po glavi stanovnika, usklađen sa paritetom kupovne moći u svijetu, 2014
**Paritet kupovne moći** (en. purchasing power parity - PPP) je odnos općih indeksa cijena među državama koji služe za korekciju službenih kurseva.

Temelji se na načelu *Pravila jedne cijene* koje kaže da se roba na svim mjestima mora prodavati po istoj cijeni. Ukoliko nije tako, dobit može ostati neiskorištena. Recimo, neka je neka roba skuplja na jednom tržištu od iste robe na drugom tržištu. Neko bi mogao kupiti robu po jeftinijoj cijeni i prodati je na tržištu gdje je ta roba skuplja, i tako zaraditi na cijeni.

Prema *teoriji o paritetu kupovne moći* valuta mora imati istu kupovnu moć u svim zemljama, odnosno jedinica svake valute mora imati istu realnu vrijednost u svakoj zemlji.
# Zastava Kuvajta

Zastava Kuvajta|  |
|  |
| Naslovi | *Alam Baladii*, *Derti* |
| Korištenje | Narodna i Državna zastava, nacionalni barjak |
| Proporcije | 1:2 |
| Usvojena | 1961. |
| Dizajn | Horizontalni triband zelene, bijele i crvene; sa crnim trapezom baziranim na osnovu koplja. |
|  |

**Zastava Kuvajta** je usvojena 7. septembra 1961. Značenje boja potiče iz pjesme Safie Al-Deen Al-Halia, bijela predstavlja naša djela, crna naše bitke, zelena našu zemlju, a crvena naše mačeve.

## Također pogledajte

* Grb Kuvajta

## Reference

## Vanjski linkovi
# Srednja škola

**Srednja škola** je trogodišnja, četverogodišnja škola koju učenik pohađa nakon završene devetogodišnje osnovne škole.

Srednje škole se dijele na gimnazije,stručne škole i umjetničke škole. Gimnazije mogu biti opće, jezičke, klasične, prirodoslovne i matematičke; a obrazovanje u njima traje četiri godine.Stručne škole se dijele na četverogodišnje (tehničke, zdravstvene, privredne, poljoprivredne i dr.) i trogodišnje (industrijske, zanatske i dr.) škole.Umjetničke škole obrazuju učenike u području muzike, plesa, likovne umjetnosti i dizajna i školovanje u njima traje četiri godine, osim ovih, postoje i srednje škole MUP-a, vojne škole i vjerske škole.

## Reference

## Vanjski linkovi
# Muharrem

**Muharrem** ili **Muharram ul Haram** (arapski: محرم) je prvi mjesec po islamskom kalendaru. U prijevoda s arapskog na bosanski jezik znači *zabranjen*, *svet*. Jedan je od četiri sveta mjeseca hidžretske godine. Nije poželjno biti u ratu ili se na drugi način boriti tokom ovog mjeseca, a sukobi često prestaju tokom Muharrema.

## Vrijeme nastupa redžeba

Islamski kalendar je lunarni kalendar i početak mjeseca se računa od pojave mladog mjeseca. Pošto je islamska lunarna godine za 11-12 dana kraća od solarne godine, mjesec Muharre svake naredne godine dolazi ranije i vremenski gledano se kreće kroz sva godišnja doba. U slijedećoj tabeli su datumi početka i završetka mjeseca u periodu između 2012. i 2015. godine.

| Hidžretska godina | Prvi dan u mjesecu | Zadnji dan u mjesecu |
| --- | --- | --- |
| 1434. | 15. novembar 2012. | 13. decembar 2012. |
| 1435. | 4. novembar 2013. | 3. decembar 2013. |
| 1436. |   25. oktobar 2014. |   22. novembar 2014. |
| 1437. | 14. oktobar 2015. | 12. novembar 2015. |
| Muharrem u periodu između 2012. i 2015. |

## Reference
# Android

**Android** je robot napravljen tako da izgleda kao čovjek, kako po izgledu tako i u ponašanju, za razliku od ginoida napravljenog da izgleda kao žena. Riječ je izvedena iz grč. *andr-* u značenju "čovjek, muškarac, muž" i nastavka *-eides*, koji se koristi u značenju "iz vrste, sličan" (od *eidos*, "vrsta"). Riječ droid, za robota iz sage Star Wars, izvedena je iz tog značenja. Za sada, androidi ostaju u domeni naučne fantastike i česti su na filmovima i televiziji. Međutim, neki humanoidni roboti već postoje.

## Projekti

DER 01, japanski aktroid.
### Japan

Japanska "The Intelligent Robotics Lab" (Laboratorija za inteligentne robote), pod upravom Hiroshi-ja Ishiguro-a, na Univerzitetu Osaka, i Kokoro Co., Ltd., su pokazali Actroid-a na Expo 2005, u Prefekturi Aichi, Japan. U 2006., Kokoro Co. je razvio novog DER 2 androida. Njegova visina je 165 cm. Ima 47 pokretnih tačaka. DER2 može ne samo da svoj izraz, nego može pomicati ruke i noge i savijati tijelo.

### Koreja

EveR-2, prvi android koji može da pjeva
KITECH je istražio i razvio EveR-1 androida, model za interpersonalnu komunikaciju, sposobnog da oponaša ljudske izraze lica preko facijalne "muskulature", i ujedno sposobnog za jednostavan razgovor, imajući mogućnost govora od oko 400 riječi. Ona je visoka 160 cm, i teži 50 kg, i izgledom je usklađena sa prosječnom Korejankom u dvadesetim godinama.

### Iran

Surena (Perz.: سورنا) je humanoidni robot koji je razvijen i proizveden u zajedničkom projektu između “Centra za napredna vozila (CAV), Univerziteta u Teherana” i “naučno-istraživačkog Društva iranske industrije i rudnika”. Model Surena 2 može da pleše.

## Reference

## Također pogledajte

* Vještačka inteligencija
* Ginoid
* Robot

## Vanjski linkovi

* Android na Wikimedia Commonsu

Nedovršeni članak Android koji govori o **tehnologiji** treba dopuniti. Dopunite ga prema pravilima Wikipedije.
# Bronhitis

**Bronhitis** je bolest respiratornog sistema koja pogađa od 10 do 25% odrasle populacije. Otprilike jedna trećina pacijenata barem jednom godišnje ima pogoršanje bolesti koje je praćeno bakterijskom infekcijom. Hronični bronhitis najčešći je kod muškaraca starijih od 40 godina nezavisno žive li oni u gradskim, seoskim ili industrijskim uslovima.

## HOBP i hronični bronhitis

HOBP je skraćenica za hroničnu opstruktivnu bolest pluća. U ovoj bolesti uključeno je nekoliko bolesti koje na ovaj ili onaj način mogu oštetiti različite dijelove pluća i respiratornih puteva. Posljedice su suzbijanje zraka u plućima, poteškoće s disanjem i dugotrajni kašalj.

Hronični bronhitis je najčešća bolest u grupi HOBP. To je hronična uplala bronha. O njemu govorimo kada pacijent iskašljava barem svaka tri mjeseca u toku godine, dvije ili više godina zaredom. Ako je njegov ispljuvak (*sputum*) stalno ili ponekad zagnjojen, govorimo o mukopurulentnom bronhitisu. Međutim, kada se kod pacijenta pojavi opstrukcija (suženje) disajnog puta, koja je stalna, tada govorimo o opstruktivnom ili hroničnom bronhitisu. Opstrukcije se dijele na blage, umjerene i teške.

## Simptomi

Pacijent koji boluje od hroničnog bronhitisa izuzetno dugo kašlje i iskašljava, teško diše, prvo nakon napornog rada a kasnije i u mirovanju a veći dio dana izbacuje ispljuvak. Kod osoba sa hroničnim bronhitisom često se javlja zamor i ubrzanje rada srca.

## Vanjski linkovi

* Bronhitis na stranici Plivazdravlje
# IBM

| International Business Machines Corporation |
| --- |
|  |
| Vrsta | Javna (NYSE: IBM) |
| Industrija | Računarski hardware Računarski software Savjetništvo IT usluge |
| Osnovano | 1888., ustanovljena kompanija 1911. |
| Sjedište | Armonk, New York, SAD |
| Ključne osobe | Samuel J. Palmisano, Chairman i CEO Mark Loughridge SVP i CFO Dan Fortin, predsjednik (Kanada) Frank Kern, predsjednik (Asija Pacifik) Nick Donofrio, EVP (Innovacije i tehnologija) Colleen Arnold, predsjednica IOT Sjeveroistočna Evropa Dominique Cerutti, predsjenik IOT Jugozapadna Evropa |
| Prihod | US$91.4 milijardi +4% finansijske godine '05 do '06 |
| Neto dobit | US$9.4 milijardi +18% finansijske godine '05 do '06 |
| Zaposleni | 355.766 (2006) |
| Divizije | ADSTAR Informix Iris Associates Lotus Software Rational Software Sequent Computer Systems Tivoli Systems, Inc. |
| Veb-sajt | www.ibm.com |

**IBM** je američka kompanija koja je jedna od pionira u razvoju računarstva i informatike. IBM je skraćenica od I**nternational **B**usiness **M**achines*. Osnovana je 1888, a kao firma je ustanovljena 1911. godine. Sjedište tvrtke je u gradu Armonku u saveznoj državi New York. Kolokvijalno IBM je pozata kao *Big Blue* slobodno prevedeno *Veliki plavi*.

## Nobelove nagrade

* Nagrada za fiziku, 1987 - superkonduktivnost u keramičkim tvarima (Bednorz, J. Georg)
* Nagrada za fiziku, 1986 - istraživanje Scanning Tunnel Microscope (Binnig, Gerd i Rohrer, Heinrich)
* Nagrada za fiziku, 1973 - (Esaki, Leo)

## A.M. Turing nagrade

* 1987 - John Cocke
* 1981 - Edgar F. Codd
* 1979 - Kenneth E. Iverson
* 1977 - John Backus

## Također pogledajte

* EBCDIC
* Cognos

## Reference

## Vanjski linkovi

* Službeni sajt
* Razvoj i istraživanje kompanije IBM (en)
# Pretoria

|  |
| --- |
| Pretoria |
| Tshwane |
| Grad |
| Mozaik grada |
|

|  |  |
| --- | --- |
| Zastava | Grb |

 |
| Država |  Južnoafrička Republika |
| **Provincija** | Gauteng |
|  |
| Nadmorska visina | 1,339 m |
|  |
| Površina | 687,54 km2 |
|  |
| Stanovništvo | 2,472,612 (*2018*) |
|  - Metro | 2,921,488 |
|  |
| Osnovan | 1855. |
|  |
| Vremenska zona | UTC+2 |
|  |
|  |
| **Veb-sajt:**  tshwane.gov.za |
|  |

**Pretoria** je uz Cape Town i Bloemfontein, jedan od tri službena glavna grada Južne Afrike.

Nalazi se 55 kilometara sjeverno od Johannesburga. Privredno je važna dobro razvijena metalurgija, zatim metalna, elektrotehnička i prehrambena industrija te proizvodnja stakla i cementa. Važno je željezničko i putno čvorište, a u njemu se nalazi međunarodni aerodrom.

Današnji grad je osnovao Marthinus Pretorius 1855., i nazvao ga po svom ocu Andries Pretoriusu, osnivaču Južnoafričke Republike.

Prema popisu iz 2007. godine, ukupno broji 2.345.908 stavonika.

## Reference

## Vanjski linkovi

Nedovršeni članak Pretoria koji govori o **gradovima** treba dopuniti. Dopunite ga prema pravilima Wikipedije.
# Graphical Kernel System

**Graphical Kernel System (GKS)** bio je prvi ISO standard za računarsku grafiku niskog nivoa, predstavljen 1977. GKS omogućava crtanje dvodimenzionalne vektorske grafike, što je prikladno za pravljenje grafikona i slične poslove. Programski pozivi dizajnirani su tako da su prenosivi među različitim programskim jezicima, grafičkim uređajima i ostalim hardverom.

GKS je bio poprilično poznat na radnim stanicama 1980-ih i početkom 1990-ih i služio je kao temelj za GSX i GEM proizvode kompanije *Digital Research*. GEM proizvodi bili su uobičajeni na računarskom sistemu Atari ST, a povremeno su se pojavljivali na ličnim računarima (PC), često zajedno s *Ventura Publisherom*. GKS je bio malo korišten van ovog tržišta i danas je zastario u smislu da je osnovni API koji definira Computer Graphics Metafile (CGM) format. Nasljednik GKS-a je bio PHIGS.

GKS je bio standardiziran u sljedećim dokumentima:

* ANSI standard **ANSI X3.124** od 1985.
* ISO standard **ISO/IEC 7942**, prvi dio od 1985, dijelovi 2-4 od 1997. do 1999.
* Jezičke veze pod ISO standardom **ISO 8651**.
* GKS-3D (trodimenzionalni GKS) funkcijska definicija je ISO standard **ISO 8805** i odgovarajuće C-veze su **ISO 8806**.

## Također pogledajte

* Opći grafički interfejs
* IGES (eng. *Initial Graphics Exchange Specification*)

## Reference

## Vanjski linkovi

* Nezvanični izvor sa informacijom trenutne implementacije (en)
* "The Graphical Kernel System" Arhivirano 23. 9. 2015. na Wayback Machine. Laffin, Susan (august 1999); učitano: 25. 4. 2014 (en)
# ISO 8859-2

**ISO 8859-2** je kodna stranica koja se koristi za prikaz teksta na srednjoevropskim jezicima, uključujući i bosanski jezik. Formalni naziv je **ISO/IEC 8859-2**, a prema standardu MIME označava se kao **ISO-8859-2**.

## Izgled kodne stranice

Prikazani su karakteri i njihova heksadecimalna vrijednost u Unicodeu za kodove od 160 do 255 (A0 do FF heksadecimalno). Kodovi od 32 do 126 jednaki su kodovima u standardu ASCII.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | .0 | .1 | .2 | .3 | .4 | .5 | .6 | .7 | .8 | .9 | .A | .B | .C | .D | .E | .F |
|   A.   |   A0 | Ą 104 | ˘ 2D8 | Ł 141 | ¤ A4 | Ľ 13D | Ś 15A | § A7 | ¨ A8 | Š 160 | Ş 15E | Ť 164 | Ź 179 | ­ AD | Ž 17D | Ż 17B |
|   B.   | ° B0 | ą 105 | ˛ 2DB | ł 142 | ´ B4 | ľ 13E | ś 15B | ˇ 2C7 | ¸ B8 | š 161 | ş 15F | ť 165 | ź 17A | ˝ 2DD | ž 17E | ż 17C |
|   C.   | Ŕ 154 | Á C1 | Â C2 | Ă 102 | Ä C4 | Ĺ 139 | Ć 106 | Ç C7 | Č 10C | É C9 | Ę 118 | Ë CB | Ě 11A | Í CD | Î CE | Ď 10E |
|   D.   | Đ 110 | Ń 143 | Ň 147 | Ó D3 | Ô D4 | Ő 150 | Ö D6 | × D7 | Ř 158 | Ů 16E | Ú DA | Ű 170 | Ü DC | Ý DD | Ţ 162 | ß DF |
|   E.   | ŕ 155 | á E1 | â E2 | ă 103 | ä E4 | ĺ 13A | ć 107 | ç E7 | č 10D | é E9 | ę 119 | ë EB | ě 11B | í ED | î EE | ď 10F |
|   F.   | đ 111 | ń 144 | ň 148 | ó F3 | ô F4 | ő 151 | ö F6 | ÷ F7 | ř 159 | ů 16F | ú FA | ű 171 | ü FC | ý FD | ţ 163 | ˙ 2D9 |

## Reference

## Vanjski linkovi
# Volgogradska oblast

| Volgogradska oblastВолгоградская область |
| --- |
|  |
|

|  |  |
| --- | --- |
|  |  |
| Zastava | Grb |

 |
| Položaj Volgogradske oblasti na karti Položaj Volgogradske oblasti
 |
| Država |  Rusija |
| Glavni grad | Volgograd
 |
| Službeni jezik | ruski |
| Upravni oblik | Oblast  |
| • Guverner | Nikolaj Maksjota |
| Zakonodavstvo |   |
| Površina |
| • Ukupno | 113900 km2 |
| Stanovništvo |
| • Ukupno  | 2699223  |
| Pozivni broj | 34 |
| Veb-sajt | www.volganet.ru |

**Volgogradska oblast** (ruski: Волгогра́дская о́бласть) jest federalna oblast u Rusiji. Prema popisu iz 2002. godine u ovoj oblasti je živjelo 2.699.223 stanovnika. Administrativno središte oblasti je Volgograd.

Prije destaljinizacije u sovjetskoj Rusiji, nosila je naziv **Staljingradska oblast** (ruski: Сталинградская область) do 16. decembra 1961.

## Reference

## Vanjski linkovi

* Zvanična stranica Arhivirano 3. 12. 2016. na Wayback Machine

Nedovršeni članak Volgogradska oblast koji govori o **geografiji** treba dopuniti. Dopunite ga prema pravilima Wikipedije.
# Veliki Brat

**Veliki Brat** (engl. Big Brother) je fikcionalni lik u G. Orwell-ovom romanu 1984 (engl. Nineteen Eighty-Four), objavljenom 1949 godine.

On je enigmatični diktator totaletarne Okeanije, društva u kojem je svako pod nadzorom autoriteta kroz tzv. Tele-ekrane (engl. telescreens). Ljudi u ovom društvu su stalno pod pritiskom posebno svjesni toga da ih "Veliki Brat" konstantno posmatra ("Big Brother is watching you"). Fizički opis ovog lika ne postoji, jer se u romanu za njegovo fizičko postojanje niti ne zna; da li je on živa osoba ili jednostavno slika koju je svojom propagandom proicirala država.

## Također pogledajte

* Big Brother (serija)
* Totalitarizam

## Reference
# Automatizacija

**Automatizacija** je interdisciplinarna grana tehnike i inžinjerska nauka koja obuhvata sve mjere za automatizaciju mašina i opreme da bi one bile u mogućnosti djelovati neovisno i bez suradnje ljudi.
Stepen automatizacije je veći, što su mašine i opreme samostalniji od ljudske intervencije. Kroz napredak u obradi signala, stepen automatizacije je znatno povećan.
Pored izbjegavanja učešća ljudi u opasnim, napornim ili rutinske aktivnostima, automatizacija je doprinijela boljoj performansi mašina i sistema, smanjenju troškova osoblja
kao i poboljšanju kvalitete proizvoda.
Ljudska aktivnost je svedena uglavnom na rješavanje problema, nabavu građe, gotovih proizvoda, održavanja i sličnih poslova.

## Historija automatizacije

## Važnost automatizacije tehnologije

Automatizacije je pomoćna disciplina u svim područjima tehnologije. Njene metode i rješenja su rezultat općeg posmatranja modela realnih fizičkih sistema.

* Mjerenje

Za svaku fizičku veliičinu razvijene su metode mjerenja. To je dovelo do razvoja raznih senzora. Primjer: Mjerenje protoka pomoću Coriolisove sile.
* Kontrola

U svrhu kontrole izumljen je programabilni logički kontroler ili PLC.
* Regulacija

U svrhu regulacije istražuju se sva stanja regulacijske petlje odnosno zatvorenog kruga da bi se stekao stabilno reguliran proces. Pronalazak kontrolora za stabilan
zatvoreni krug može trajati godinama. Jedan od primjera je kontrola telemanipulovanih robota pri mrtvom vremenu koja je trajala nekoliko
decenija.
* Komunikacija
* Human-machine interface
* Sigurnost
* Impelentacija

## Metode automatizacije

## Ekonomska i društvena važnost

## Reference
# DevOps

**DevOps** je skup praksi koje kombinuju razvoj softvera (*eng. software development* – Dev) i operativni dio informacionih tehnologija (*eng. information technology operations* – Ops) kako bi pomogao skratiti ciklus razvoja informacionog sistema.

Akademici i sami stručnjaci nisu razvili jedinstvenu definiciju termina "DevOps". Len Bass, Ingo Weber i Liming Zhu predložili su da se DevOps definira kao skup praksi koji nastoje da promjene koje softverski inžinjeri naprave budu brže dostupne u normalnoj upotrebi a da pri tome kvalitet samog softvera bude visoke kvalitete i bez grešaka.

## Reference

## Dalje čitanje

* Davis, Jennifer; Daniels, Ryn (30. 5. 2016). *Effective DevOps : building a culture of collaboration, affinity, and tooling at scale*. Sebastopol, CA: O'Reilly. ISBN 9781491926437. OCLC 951434424.
* Gene, Kim; Debois, Patrick; Willis, John; Humble, Jez; Allspaw, John (7. 10. 2015). *The DevOps handbook : how to create world-class agility, reliability, and security in technology organizations* (First izd.). Portland, OR. ISBN 9781942788003. OCLC 907166314.
* Forsgren, Nicole; Humble, Jez; Kim, Gene (27. 3. 2018). *Accelerate: The Science of Lean Software and DevOps: Building and Scaling High Performing Technology Organizations* (First izd.). IT Revolution Press. ISBN 9781942788331.
# Restoran

Hotelski restoran
**Restoran** je preduzeće koja priprema iposlužuje gotovu hranu i piće kupcima. Obroci se uglavnom poslužuju i jedu u objektu, ali mnogi restorani također nude usluge uzimanja i dostave hrane. Restorani se uvelike razlikuju po izgledu i ponudi, uključujući širok izbor kuhinja i modela usluga u rasponu od jeftinih restorana brze hrane i kafeterija do porodičnih restorana srednje cijene, do luksuznih objekata visoke cijene.

## Etimologija

Riječ restoran potiče iz ranog 19. vijeka, preuzeta iz francuske reči *restaurer* 'obezbjediti hranu', doslovno 'vratiti u nekadašnje stanje' i, budući da je sadašnji prilog glagola, izraz restoran može imati korišteno 1507. godine kao "restorativni napitak", au prepisci iz 1521. godine znači "ono što vraća snagu, ojačavajuća hrana ili lijek".

Trpezarija restorana Via Sophia u Washingtonu, D.C., Sjedinjene Američke Države
## Također pogledajte

* Kulinarstvo
* Pub

## Reference

## Dodatna literatura

* Appelbaum, Robert, *Dishing It Out: In Search of the Restaurant Experience.* (London: Reaktion, 2011).
* Fleury, Hélène (2007), "L'Inde en miniature à Paris. Le décor des restaurants", *Diasporas indiennes dans la ville. Hommes et migrations* (Number 1268–1269, 2007): 168–73.
* Haley, Andrew P. *Turning the Tables: Restaurants and the Rise of the American Middle Class, 1880–1920*. (University of North Carolina Press; 2011) 384 pp
* Kiefer, Nicholas M. (August 2002). "Economics and the Origin of the Restaurant" (PDF). *Cornell Hotel and Restaurant Administration Quarterly*. **43** (4): 5–7. doi:10.1177/0010880402434006. S2CID 220628566.
* Lundberg, Donald E., *The Hotel and Restaurant Business*, Boston : Cahners Books, 1974. ISBN 0-8436-2044-7
* Sitwell, William (2020). *The Restaurant: A 2,000-Year History of Dining Out*. New York, NY: Diversion Books. ISBN 978-1635766998.
* Whitaker, Jan (2002), *Tea at the Blue Lantern Inn: A Social History of the Tea Room Craze in America*. St. Martin's Press.
# Franjevci

Svjetovni red ustanovljen po nadahnuću sv. Franje Asiškog (1182-1226). Sv. Franjo je po svom obraćanju ustanovio bratstvo "Pokornička braća i sestre", iz kojeg se razvijaju tri franjevačka reda:

* Mala Braća - muški red
* Klarise - ženski red
* Franjevački Svjetovni Red - i muški i ženski

Franjevački red slijedi pravilo reda, a historija pravila je sljedeća:

* prvo pravilo reda je ustanovljeno 1221. godine, a preradio ga je papa Grgur IX 1228. godine
* drugo pravilo je izradio 1289. godine papa Nikola IV i ostalo je na snazi do 1883. godine
* treće pravilo je napisao papa Leon XIII, 1883.
* četvrto i trenutno važeće pravilo je izradio 1978 godine papa Pavao VI.

Franjevački red danas ima oko 2.000.000 pripadnika, i ima svoje sjedište u Rimu. Franjevci su igrali istaknutu ulogu u historijskom i kulturnom životu Bosne i Hrvatske. U Bosnu su došli kao papinski inkvizitori i misionari koji rade na iskorjenjivanju učenja bosanskih krstjana, tj. bogumila već 1291. godine i tu trajno ostaju, a franjevačka provincija Bosna Srebrena je jedina ustanova koja neprekidno djeluje od srednjeg vijeka pa do danas. Godine 1339. je ustanovljena Bosanska vikarija, na čelu sa fra Peregrinom Saksoncem, koji je imao značajnu ulogu i na dvoru bosanskog bana Stjepana II Kotromanića, a imenovan je i bosanskim biskupom. Prvi franjevački samostan u Bosni je podignut u Milama kod Visokog oko 1340. godine, a kasnije su izgrađeni i samostani u Sutjesci, Olovu, Srebrenici, Fojnici, Kreševu. Ovakav razvoj bosanske vikarije ju je doveo u vodeći položaj na čitavom Balkanu, a njeno područje se proteže od Apulije na jugoistoku Italije pa do Crnog mora. U prvoj polovini 15. vijeka neke manje oblasti su se osamostalile i odvajaju, a nakon osmanlijskog osvajanja Bosne dolazi do podjele vikarije 1514. na Bosnu Srebrenu (na prostoru pod osmanlijskom upravom) i Bosnu-Hrvatsku (na preostalom području) i obje ove vikarije su 1517. godine izdignute u rang provincija. Sultan Mehmed El-Fatih je 1463. godine izdao dokument na osnovu kojeg se franjevcima dozvoljava dalje djelovanje u Bosni. U 16. vijeku se područje provincije Bosne Srebrene širi sa osmanlijskim osvajanjima, pa obuhvata i Slavoniju, Srijem, Banat i južnu Ugarsku (do Budima). U 18. vijeku, dolazi do osamostaljivanja dalmatinskih samostana, a potom se 1757. izdvajaju i prekosavski samostani, te se 1758. godine ustanovljava područje Bosne Srebrene koje odgovara granicama današnje Bosne i Hercegovine, a 1847. se ustanovljava i zasebna hercegovačka provincija. Brojni franjevci Bosne Srebrene su imali neprocjenjiv doprinos kulturnom i naučnom životu Bosne i Hercegovine, a najistaknutiji među njima bili su: Matija Divković, Nikola Lašvanin, Filip Lastrić, Ivan Franjo Jukić, Grga Martić kao i mnogi drugi.

## Također pogledajte

* Kršni zavičaj
# Boks

Bokseri u ringu
**Boks** (francuski: *boxe*, engleski: *boxing, to box*) je borilački sport u kojem se protivnici slične tjelesne težine udaraju šakama na kojima su podstavljene rukavice. Borba se odvija u ograđenom pravougaonom ringu, u 3 do 12 rundi od po tri minute borbe.U Olimpijskom boksu bokseri boksaju 3 runde po 3 minute, a profesionalci 3-12 rundi po 3 minute. Cilj borbe je protivniku uputiti što više udaraca u dijelove tijela iznad pojasa (glava, torzo) te pri tome izbjeći protivnikove udarce. Može se pobijediti nokautom (oznaka *KO*, od engleskog izraza *knock-out*), tj. kada se protivnik nakon što je bačen na tlo ne uspije ustati u toku deset sekundi, tehničkim nokautom (oznaka *TKO*), tj. kada jedan borac nema snage nastaviti borbu, ili se pak pobjednik određuje odlukom sudija poslije dogovorenog broja rundi.

Zbog činjenice da u boksu nije dozvoljeno protivnika udarati dok je na podu, te da postoje stroga pravila u koji dio tijela i na koji način se smije udarati protivnik, boks se često naziva i "plemenitom vještinom".

## Težinske kategorije

Da bi se osigurala ravnopravnost borbe, bokseri se takmiče u težinskim kategorijama. Najčešće se koriste slijedeće težinske kategorije, poredane po težini boksera:

* Papir, do 48 kg
* Muha, 48–51 kg
* Bantam 51–54 kg
* Perolaka, 54–57 kg
* Laka, 57–60 kg
* Poluvelter, 60–64 kg
* Velter, 64–69 kg
* Srednja, 69–75 kg (prve borbe u srednjoj kategoriji počele su se održavati 1840-ih)
* Poluteška, 75–81 kg
* Teška, 81–91 kg
* Superteška, 91 kg +

Za kadete i žene se koriste nešto drugačije kategorije:

* Igla, do 46 kg
* Papir, 46 – 48 kg
* Muha, 48 – 50 kg
* Polubantam, 50 – 52 kg
* Bantam, 52 – 54 kg
* Perolaka, 54 – 57 kg
* Laka, 57 – 60 kg
* Poluvelter, 60 – 63 kg
* Velter, 63 – 66 kg
* Polusrednja, 66 – 70 kg
* Srednja, 70 – 75 kg
* Poluteška, 75 – 80 kg
* Teška, 80 – 86 kg

## Vanjski linkovi

* Međunarodna Olimpijska bokserska asocijacija
* Svjetska bokserska asocijacija
* Svjetska bokserska federacija